

**Оңтүстік Қазақстан облысының облыстық маңызы бар қалаларында аймақтардың шекаралары мен жер телімдері үшін ақы төлеудің базалық ставкасына қолданылатын түзету коэффициенттерін белгілеу туралы Оңтүстік Қазақстан облыстық мәслихатының 2001 жылғы 27 маусымдағы N 11/127-II шешіміне өзгерістер енгізу туралы**

Оңтүстік Қазақстан облыстық мәслихатының 2008 жылғы 12 желтоқсандағы N 12/163-IV шешімі. Оңтүстік Қазақстан облысы Әділет департаментінде 2009 жылы 14 қаңтарда N 2002 тіркелді

      Қазақстан Республикасының 2003 жылғы 20 маусымдағы
Жер Кодексінің 11 бабы
1 тармағына
сәйкес, Оңтүстік Қазақстан облыстық мәслихаты
**ШЕШТІ:**
  
      1. "Оңтүстік Қазақстан облысының облыстық маңызы бар қалаларында аймақтардың шекаралары мен жер телімдері үшін ақы төлеудің базалық ставкасына қолданылатын түзету коэффициенттерін белгілеу туралы" Оңтүстік Қазақстан облыстық мәслихатының 2001 жылғы 27 маусымдағы
N 11/127-II
шешіміне (Нормативтік құқықтық кесімдердің мемлекеттік тіркеу тізілімінде 326 нөмірмен тіркелген, 2001 жылғы 2 тамызда "Оңтүстік Қазақстан" газетінде жарияланған, Оңтүстік Қазақстан облыстық мәслихатының 2008 жылғы 27 наурыздағы
N 5/79-IV
"Оңтүстік Қазақстан облысының облыстық маңызы бар қалаларында аймақтардың шекаралары мен жер телімдері үшін ақы төлеудің базалық ставкасына қолданылатын түзету коэффициенттерін белгілеу туралы" нормативтік құқықтық кесімдердің мемлекеттік тіркеу тізілімінде N 1976 нөмірімен тіркелген, 2008 жылғы 17 сәуірде N 58 "Оңтүстік Қазақстан" газетінде жарияланған шешімімен өзгеріс енгізілген) мынадай өзгерістер енгізілсін:
  
      көрсетілген шешімнің 1 қосымшасы:
  
      "Арыс қаласы бойынша" бөлімі осы шешімнің 1 қосымшасына сәйкес жаңа редакцияда жазылсын;
  
      көрсетілген шешімнің 2 қосымшасы:
  
      "Арыс қаласы үшін" бөлімі осы шешімнің 2 қосымшасына сәйкес жаңа редакцияда жазылсын;
  
      "Түркістан қаласы үшін" орыс тіліндегі бөлімінің тақырыбына өзгеріс енгізілді, мемлекеттік тілдегі тақырып өзгертілмейді.
  
      2.Осы шешім алғаш ресми жарияланған күнінен кейін он күнтізбелік күн өткен соң қолданысқа енгізіледі.

*Облыстық мәслихат сессиясының төрағасы     Н.Құрманбеков*

*Облыстық мәслихаттың хатшысы               Ә.Досболов*

Оңтүстік Қазақстан облыстық
  
мәслихатының
  
2008 жылғы 12 желтоқсандағы
  
N 12/163-IV шешіміне
  
1 қосымша

      Арыс қаласы бойынша:
  
      N 1-аймақ: Орталық базар маңында, Салықбаев, Майлықожа, Қазыбек би көшелерінде орналасқан жер учаскелері;
  
      N 2-аймақ: Төлеби, Салықбаев, Қазыбек би, Әділбек би, Тәжібаев көшелерінде және Қабылсай жырасына дейін орналасқан жер учаскелері;
  
      N 3-аймақ: Ахымбеков, Әл-Фараби көшелеріндегі және С.Қожанов атындағы орта мектептің маңында және қалаға кіре берістегі жолдағы жер учаскелері;
  
      N 4-аймақ: Стадион, ШПЗ, Почтовый, Ледзавод, Мехколонна мөлтек аудандарында және балалар үйі маңында орналасқан жер учаскелері;
  
      N 5-аймақ: "Арыс-Шымкент" бағытындағы темір жолдан Әл-Фараби көшесімен Қабылсай жырасына дейін және Тәжібаев, Төлеби көшелерімен "Арыс-Ташкент" бағытындағы темір жолға дейінгі жер учаскелері;
  
      N 6-аймақ: Самал мөлтек ауданында, ПМС, "Арыс-Шымкент" автокөлік трассасы, саяжай учаскелері маңында орналасқан, Арыс өзені бойымен Ордабасы ауданының Бөржар ауылдық округінің шекарасына дейінгі жер учаскелері;
  
      N 7-аймақ: Қалаға жақын орналасқан және Көктем мөлтек ауданымен, әскери бөлімімен, "Сараптау-аграрлық компаниясы" ЖШС-нің жерлерімен, Көктем-2 мөлтек ауданымен, "Арыс-Шымкент" темір жолының бойындағы жерлермен, әскери бөлімімен, Наурыз мөлтек ауданымен, Задария ауылдық округінің жерлерімен, теміржол көпіріне дейінгі жерлермен, "Шымкент-Шардара" айналма трассасымен, "Арыс-Шардара" автокөлік трассасымен, Отырар мөлтек ауданымен, "Арыс-Шардара" автокөлік трассасымен, Задария мемлекеттік (ботаникалық) қаумалымен, "Клиника-Ақниет" ЖШС-нің жерлерімен, Талдықұдық мөлтек ауданымен, "Арыс-Монтайтас" автокөлік трассасымен, "Ташкент-Арыс" темір жолы бойындағы жерлермен, "Умай-Маркет" ЖШС, "Комбинат-Заря" мемлекеттік кәсіпорнының жерлерімен, Оңтүстік, Стадион мөлтек аудандарымен, "Арыс-Ташкент" темір жолымен, Ордабасы ауданының Бөржар ауылдық округінің жерлерімен, қалалық зиратпен, Қабылсай жырасымен, мал базарымен және К.Омаров көшесімен шектесетін жер учаскелері.

Оңтүстік Қазақстан облыстық
  
мәслихатының
  
2008 жылғы 12 желтоқсандағы
  
N 12/163-IV шешіміне
  
2 қосымша

      Арыс қаласы үшін:

|  |  |
| --- | --- |
| Аймақтың нөмірлері | Аймақтардың түзету коэффициенттері |
| 1 | 2 |
| 2 | 1,7 |
| 3 | 1,5 |
| 4 | 1,2 |
| 5 | 1,0 |
| 6 | 0,7 |
| 7 | 0,5 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК